Na temelju članka 117. Zakona o socijalnoj skrbi („Narodne novine“ broj [157/13](https://www.zakon.hr/cms.htm?id=1675), [152/14](https://www.zakon.hr/cms.htm?id=1677), [99/15](https://www.zakon.hr/cms.htm?id=12780), [52/16](https://www.zakon.hr/cms.htm?id=16812), [16/17](https://www.zakon.hr/cms.htm?id=17761), [130/17](https://www.zakon.hr/cms.htm?id=26201) i [98/19](https://www.zakon.hr/cms.htm?id=40781)), članka 30. Zakona o Hrvatskom Crvenom križu („Narodne novine“ broj 71/10), članka 19. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17 i 98/19), i članka 32. Statuta općine Bebrina („Službeni vjesnik Brodsko-posavske županije“, broj: 2/2018., 18/2019 i 24/2019 i „Glasnika Općine Bebrina“ broj 01/2019, 02/2020), Općinsko vijeće općine Bebrina na svojoj 29. sjednici održanoj dana 29. srpnja 2020. godine donosi

# **II. IZMJENE I DOPUNE**

# **P R O G R A M A**

##### **javnih potreba u socijalnoj skrbi**

**na području općine Bebrina u 2020. godini**

**Članak 1.**

 Programom javnih potreba u socijalnoj skrbi na području općine Bebrina u 2020 .godini (u daljnjem tekstu: Program) osigurava se zaštita i pomaganje osoba koje su ugrožene, nemoćne ili druge osobe koje same ili uz pomoć članova obitelji ne mogu zadovoljiti svoje potrebe, zbog nepovoljnih osobnih, gospodarskih, socijalnih ili drugih okolnosti.

 Cilj Programa je podizanje općeg životnog standarda građana i njihovih obitelji, osiguravanje potrebnih sredstava za život i pružanje usluga pojedincima, koji se uslijed društvenih ili prirodnih uzroka nalaze u posebnom stanju potrebe za društvenom pomoći.

**Članak 2.**

 Sredstva za javne potrebe u socijalnoj skrbi osigurati će se u Proračunu općine Bebrina u iznosu od 233.000 kn, a raspoređuju se kako slijedi:

|  |  |  |  |
| --- | --- | --- | --- |
| **PROGRAM** | **Plan** **2020.** | **Povećanje/****smanjenje** | **Novi plan 2020.** |
| Jednokratne pomoći obiteljima i kućanstvima u novcu  | 25.000,00 | 0,00 | 25.000,00 |
| Pravo na naknadu za troškove stanovanja | 30.000,00 | 0,00 | 30.000,00 |
| Potpore Udruzi slijepih Brodsko-posavske županije  | 1.000,00 | 0,00 | 1.000,00 |
| Potpora za O.Š. Milan Amruš Slavonski Brod |  2.000,00 | 0,00 | 2.000,00 |
| Naknada rodiljama za novorođenčad | 100.000,00 | 0,00 | 100.000,00 |
| Potpore za Crveni križ (sukladno Zakonu o Hrvatskom Crvenom križu | 20.000,00 | 15.000,00 | 35.000,00 |
| Jednokratne pomoći za ogrjev BPŽ | 40.000,00 | 0,00 | 40.000,00 |
| **UKUPNO:** | **218.000,00** | **15.000,00** | **233.000,00** |

**Članak 3**.

 Sredstva iz članka 2. doznačivati će se na temelju Rješenja Jedinstvenog upravnog odjela, a temeljem zahtjeva fizčke ili pravne osobe.

**Članak 4.**

Za osobe koje ostvaruju pravo na naknadu za troškove stanovanja (podrazumijevaju se troškovi najamnine, komunalne naknade, električne energije, plina, grijanja, vode, odvodnje i druge troškove stanovanja u skladu s posebnim propisima), naknada se može odobriti u novcu izravno korisniku ili na način da općina Bebrina djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.

**Članak 5.**

##### Ove II. izmjene i dopune Programa javnih potreba u socijalnoj skrbi na području općine Bebrina u 2020. godini stupaju na snagu osam dana od dana objave u Glasniku Općine Bebrina.

***OPĆINSKO VIJEĆE OPĆINE BEBRINA***

 PREDSJEDNIK

 OPĆINSKOG VIJEĆA

 Mijo Belegić, ing.

KLASA:021-05/20-01/59

URBROJ:2178/02-03-20-1

Bebrina, 29. srpnja 2020. godine

Dostaviti:

1. Jedinstveni upravni odjel, sjednice
2. Glasnik Općine Bebrina
3. Ministarstvo rada, mirovinskoga sustava, obitelji i socijalne politike
4. Pismohrana.